ทู

วงทู (TWO) เป็นกลุ่มดนตรีดูโอสัญชาติไทย สังกัด อาร์เอส โปรโมชั่น
== ประวัติ ==
วงทูก่อตั้งเมื่อปี พ.ศ. 2534 เป็นดูโอแบบ ป๊อป-ร็อก แต่จะหนักไปทางป๊อปแดนซ์มากกว่าร็อก มีอัลบั้มชุดแรกปี พ.ศ. 2534 ชื่อชุด รักล้วนๆแต่กวนนะ แนวเพลงน่ารัก สดใส เพลงแรกเปิดตัวด้วยอย่างเพลง รักกวนๆ ทำให้เพลงนี้โด่งดังและเป็นที่รู้จักของวัยรุ่นยุคนั้น ด้วยกระแสความดังต่อเนื่องมีเพลงฮิตอย่างเพลง หลอมละลาย, ไชน่าเกิร์ล, คนละคนเดียวกัน, ใครคือหุ่นยนต์ เป็นต้น ทำให้อัลบั้มชุดนี้ประสบความสำเร็จอย่างล้นหลาม และสิ่งที่สำคัญเอกลักษณ์ที่เป็นภาพจำคือ ผมยาว เฮฮา ลีลากวนๆ ปี พ.ศ. 2535 อัลบั้มชุด เด้งได้..ถ้าไม่เดี้ยง แนวเพลงยังน่ารักสดใสเหมือนชุดแรก แต่ปรับปรุงจากป๊อปแดนซ์ให้เป็นป๊อปและให้มีกลิ่นอายเพลงร็อคเท่ากับป๊อป มีเพลงดังอย่างเพลง เธอไม่เคยตาย (ทำนองเพลง Say Anything จากวง เอกซ์เจแปน), หนี, เอวหาย เป็นต้น และในปี พ.ศ. 2536 ได้ออกอัลบั้มรวมฮิตพิเศษคืออัลบั้ม รวมฮิตคนใกล้ตัว โดยการรวมเพลงฮิตๆ 2 ชุดแรกและมีเพลงเพิ่ม 2 เพลงอย่างเพลง วัยฝันวันรัก,คนใกล้ตัว และ 2 เพลงนี้ได้ถูกเป็นเพลงประกอบละครเรื่อง วัยฝันวันรัก ค่ายกันตนา ออกอากาศทางช่อง 7 สี โดยต่อ วงทู นักร้องนำ ได้แสดงละครเรื่องนี้เป็นบทพระเอกเรื่องแรกและเรื่องเดียวที่รับบทพระเอกอีกด้วย แสดงคู่กับดาราสาวในยุคนั้นก็คือ หมอก ณัฐสิมา คุปตะวาทิน ปีต่อมา พ.ศ. 2537 ได้ออกอัลบั้มพิเศษอย่างอัลบั้มชุด RS Unplugged ดนตรีนอกเวลา (พ.ศ. 2537) โดยเป็นการคัฟเวอร์เพลงเก่าของศิลปินในค่ายยุคนั้น โดยต่อ วงทู ได้ร้องเพลง คนเก่ง ซึ่งเป็นเพลงเวอร์ชันเดิมของ เต๋า สมชาย เข็มกลัด และปี 2538 ได้ออกอัลบั้มชุด Double เปลี่ยนจากแนวป๊อปร็อกสดใสๆวัยรุ่นและภาพลักษณ์ที่เปลี่ยนไปจากเดิมผมยาวเปลี่ยนมาเป็นผมสั้นแนว 80 เปลี่ยนเป็นแนวเพลงร็อกมากขึ้น แต่ก็ยังมีกลิ่นอายเพลงป๊อปอยู่บ้าง และมีเพลงดังๆอย่างเพลง ชีวิตเรา...จูงเอง, เธอคือผู้หญิงคนนั้น โดยเฉพาะเพลงที่ดังสุดขีดนั้นก็คือ เธอคือผู้หญิงคนนั้น ปีพ.ศ. 2539 อัลบั้มชุด outdoor เป็นแนวเพลงอัลเทอร์เนทีฟร็อก โดยการคัพเวอร์เพลงยุค 80 และ 90 ในอดีต มาเป็นแนวดังกล่าว และปีเดียวกันนี้ได้มีคอนเสิร์ต live action jump concert เล่นร่วมกับ พิสุทธิ์ ทร้พย์วิจิตร, อิทธิ พลางกูร ที่ฟีบัสแอมฟิเธียเตอร์ ถนนรัชดาภิเษก
หลังจากที่วงทูยุบลงเขาแยกกันไป ซึ่ง ต๋อง   ได้แต่งงานกับ ปุ๊กกี้ ปริศนา ในปี 2540 และหย่าร้างในปี 2547
== สมาชิก ==
ต่อ สหภาพ วีระฆามินทร์ ร้องนำ, กีตาร์, ร้องประสาน,เบส,ระนาด
ต๋อง สุรพันธ์ จำลองกุล กีต้าร์, เบส, โปรแกรม, ร้องประสาน, ร้องเสียงรอง
== ผลงาน ==
=== สตูดิโออัลบั้ม ===
รักล้วนๆแต่กวนนะ (พ.ศ. 2534)
เด้งได้..ถ้าไม่เดี้ยง (พ.ศ. 2535)
Double (พ.ศ. 2538)
=== คอนเสิร์ต ===
คอนเสิร์ต คารมเป็นต่อ รูปหล่อเป็นต๋อง (6 ตุลาคม 2534)
คอนเสิร์ต ลอยกระทงโต้รุ่ง (9 พฤศจิกายน 2535)
คอนเสิร์ต หัวโจก แอนด์ เอเวอรี่ บอดี้การ์ด (4 กันยายน 2536)
คอนเสิร์ต ทู ติดมัน (2536)
คอนเสิร์ต อันปลั๊ก ดนตรีนอกเวลา (28 พฤษภาคม 2537)
คอนเสิร์ต Meeting Concert ตอน นอกเครื่องแบบ...ซ่า (7 ตุลาคม 2538)
คอนเสิร์ต RS. Freshy Jam Concert (11 พฤศจิกายน 2538)
คอนเสิร์ต Live Action Jump Concert (มิถุนายน 2539)
=== ผลงานละครโทรทัศน์ ===
วัยฝันวันรัก (ต่อ 2536)
สี่อีแสบ  (ต่อ 2541)
รากนครา (ต่อ 2543)
โลกทั้งใบให้นายคนเดียว (ต่อ 2543)
=== ผลงานภาพยนตร์ ===
สตรีเหล็ก (ต่อ 2543)
สตรีเหล็ก 2 (ต่อ 2546)
=== อัลบั้มพิเศษ ===
รวมฮิตคนใกล้ตัว (พ.ศ. 2536) (เพลงพิเศษ คนใกล้ตัว , วัยฝันวันรัก ทั้งสองเพลงเป็นเพลงประกอบละครโทรทัศน์เรื่อง "วัยฝันวันรัก" ทางช่อง 7)
RS Unplugged ดนตรีนอกเวลา (พ.ศ. 2537) เพลง "คนเก่ง" (ต้นฉบับ สมชาย เข็มกลัด)
Outdoor (พ.ศ. 2539) - นำเพลงยุคสตริง 80's,90’s  มาเรียบเรียงใหม่ในรูปแบบอัลเตอร์เนทีฟ ร๊อค
== ชีวิตส่วนตัว ==
ต๋อง สุรพันธ์ จำลองกุล สมรสครั้งแรกกับ ปริศนา พรายแสง มีบุตรธิดา 2 คน คนโตชื่อ ปรีณาพรรณ จำลองกุล (แพบเบิ้ล), คนเล็กชื่อ ชัชนันท์ จำลองกุล (แบมแบม) โดยได้หย่าในภายหลัง และสมรสครั้งที่สองกับ ณัฐชานันท์ อังศุเศรณี (เต๋า) อาจารย์สาวมหวิทยาลัยปทุมธานี เมื่อวันที่ 25 กุมภาพันธ์ พ.ศ. 2554 โดยไม่มีบุตรด้วยกัน
== อ้างอิง ==
== แหล่งข้อมูลอื่น ==
วงทู
กลุ่มดนตรีป็อปสัญชาติไทย
ศิลปินสังกัดอาร์เอส
วงกลุ่มสองสัญชาติไทย
กลุ่มดนตรีไทยในยุค 1990
กลุ่มดนตรีที่ก่อตั้งในปี พ.ศ. 2534